प्रतीक्षा सू**चियों** के बारे में

विशेषज्ञ (स्पेशलिस्ट) क्लीनिक क्या होते हैं**?**

विशेषज्ञ क्लीनिक ऐसे चिकित्सीय क्लीनिक होते हैं जहाँ आप किसी विशिष्ट स्वास्थ्य समस्या के बारे में विशेषज्ञ (स्पेशलिस्ट) डॉक्टरों, संबद्ध स्वास्थ्य (एलाइड हेल्थ) व्यावसायिकों या नर्सों से मिल सकते/सकती हैं। विशेषज्ञ से मिलने के लिए आपको अपने सामान्य चिकित्सक (जीपी) या पारिवारिक डॉक्टर, अथवा अन्य स्वास्थ्य देखभाल कर्मी से रेफरल की आवश्यकता होती है। विशेषज्ञ क्लीनिकों को 'आउटपेशेंट' क्लीनिक भी कहा जाता है।

मेरा नाम प्रतीक्षा सूची में क्यों है**?**

अपनी स्वास्थ्य समस्या के बारे में डॉक्टर या अन्य स्वास्थ्य व्यावसायिक से मिलने के लिए आपका नाम प्रतीक्षा सूची में इसलिए हैं क्योंकि वर्तमान में कोई एपॉइंटमेंट उपलब्ध नहीं हैं। कुछ क्लीनिकों में प्रतीक्षा सूचियाँ छोटी होती है; अन्य क्लीनिकों में प्रतीक्षा सूचियाँ लंबी होती है।

मुझे जल्दी कैसे देखा जा सकता है?

यदि आप जल्दी मिलना चाहते/चाहती हैं, तो आप एक निजी विशेषज्ञ से मिलने का चयन कर सकते/सकती हैं। आप अपने डॉक्टर से किसी अन्य अस्पताल के लिए रेफर किए जाने के बारे में बात कर सकते/सकती हैं।

यदि मैं प्रतीक्षा सूची में **अपना स्थान** नहीं **बनाए रखना** चाहता**/चाहती हूँ या यदि मुझे इसकी आवश्यकता नहीं है, तो** क्या होगा?

यदि आपको प्रतीक्षा सूची में अपना स्थान बनाए रखने की आवश्यकता नहीं है, तो कृपया हमें बताएँ। उदाहरण के लिए, आपको किसी दूसरे अस्पताल में देखा गया है। इससे हमें अपनी प्रतीक्षा सूची को कम करने और किसी अन्य व्यक्ति को जल्दी देखने में सहायता मिल सकती है।

मुझे अपने एपॉइंटमेंट के बारे में पता कैसे चलेगा**?**

हम फोन करके अथवा पत्र या एसएमएस भेज करके आपको बताएँगे कि एपॉइंटमेंट उपलब्ध है। हम आपको यह भी बताएँगे कि आपको एपॉइंटमेंट में क्या साथ लाने की आवश्यकता होगी।

यदि मे**रे** स्वास्थ्य **या स्थिति में कोई परिवर्तन हो,** तो **क्या होगा?**

यदि आपके स्वास्थ्य में परिवर्तन होता है, तो कृपया अपने डॉक्टर से मिलें। आपातस्थिति में अपने सबसे निकट स्थित अस्पताल के आपातकालीन कक्ष में जाएँ।

**यदि प्रतीक्षा सूची में मेरा स्थान होने के दौरान मेरा संपर्क विवरण बदल जाए, तो क्या होगा?**

आपसे संपर्क करने के लिए हमारे पास आपका वर्तमान विवरण होना महत्वपूर्ण होता है। यदि आपके संपर्क विवरण में परिवर्तन हो, तो कृपया हमें कॉल करें या ईमेल भेजें। उदाहरण के लिए, यदि आप नए पते पर रहने के लिए चले जाते/चली जाती हैं या आपका फोन नंबर बदल जाता है।

**यदि मेरा जीपी बदल जाए, तो क्या होगा?**

हमें आपकी देखभाल के बारे में आपके जीपी से संपर्क करके उन्हें जानकारी भी भेजनी होती है। यदि प्रतीक्षा सूची में आपका नाम रहने के दौरान आपका जीपी बदल जाए, तो कृपया हमें बताएँ।

यदि मुझे अतिरिक्त सहायता की आवश्यकता हो**,** तो क्या होगा**?**

कृपया हमें बताएँ यदि

- आप विकलाँगता-ग्रस्त हैं

- आपको दुभाषिए या किसी अन्य साँस्कृतिक समर्थन की आवश्यकता है

- आपको परिवहन के लिए सहायता चाहिए

हम आपके जीपी और आपकी देखभाल में शामिल अन्य स्वास्थ्य व्यावसायिकों के साथ

आपकी देखभाल के बारे में जानकारी साझा करेंगे।